Образец № 3

Д О Г О В О Р

(проект)

Днес ..………… 2019 г., в гр. София, между:

ДЪРЖАВНАТА КОМИСИЯ ПО СИГУРНОСТТА НА ИНФОРМАЦИЯТА (ДКСИ), със адрес: 1202 гр. София, ул. “Козлодуй” №4, БУЛСТАТ 129009087, представлявана от юЛИЯ ХУБЕНОВА – главен секретар на ДКСИ, упълномощена със Заповед № З-148/14.06.2017 г. наричана по-долу ВЪЗЛОЖИТЕЛ, от една страна

и……………………………………………………….………………………… със седалище и адрес на управление: гр…………………….…..…….., ул. …..…………………, ЕИК……………………………представлявано от ………………………………… – в качеството му на …………………………., определен за изпълнител на основание чл. 112, ал. 1 от ЗОП и утвърдено от **ВЪЗЛОЖИТЕЛЯ** Решение № …………………….., наричан за кратко **„ИЗПЪЛНИТЕЛ”,** от друга страна,

се сключи настоящият договор за възлагане на обществена поръчка с предмет **„** **Доставка и монтаж на офис обзавеждане”.**

**І. ПРЕДМЕТ НА ДОГОВОРА**

**Чл. 1. ИЗПЪЛНИТЕЛЯТ** се задължава да достави и монтира офис обзавеждане, наричано по - долу „стоки“, подробно описани по вид и комплектация в Техническото предложение на **ИЗПЪЛНИТЕЛЯ** и да прехвърли собствеността срещу задължението на **ВЪЗЛОЖИТЕЛЯ** да ги приеме и да заплати договорената цена при условията на настоящия договор и Ценовото предложение за изпълнение на поръчката неразделна част от настоящия договор.

**ІІ. СРОК НА ДОГОВОРА**

**Чл. 2.**Срокът за изпълнение е до 60 (шестдесет) календарни дни от датата на сключване на договора за обществена поръчка.

**ІІІ. МЯСТО НА ИЗПЪЛНЕНИЕ**

**Чл. 3.**Доставката и монтажа на стоките, предмет на настоящият договор се извършват в сградата на ДКСИ, находяща се на ул. „Козлодуй“ № 4.

**IV. ЦЕНИ И НАЧИН НА ПЛАЩАНЕ**

**Чл. 4. (1) ВЪЗЛОЖИТЕЛЯТ** се задължава да заплаща на **ИЗПЪЛНИТЕЛЯ** възнаграждение за предоставените стоки по цени, посочени в ценовото предложениe, приложение към настоящия договор.

**(2)** Общата стойност на стоките по чл. 1 от настоящия договор възлиза на …………… (………………………………….) лева без ДДС, …………… (………………………………….) лева с ДДС.

Цената включва всички мита, такси и разходи по доставката до място за изпълнение, включително опаковане, транспорт, разопаковане, готово за приемане на мястото на доставката, цялата техническа и сервизна документация и гаранционно обслужване и други.

**(3)** Плащането се извършва чрез банков превод по посочена от **ИЗПЪЛНИТЕЛЯ** сметка, след приключване на окончателните доставки, сглобяването и монтирането на мебелите и представяне на следните документи:

1. надлежно оформена фактура - оригинал;
2. двустранно подписани протоколи за сглобяването и монтирането на артикулите;
3. двустранно подписан окончателен протокол за приемане и предаване на стоката;
4. гаранционни карти (когато е приложимо).

**(4)** Плащането се извършва в срок до 7-работни дни от представяне на посочените документи.

**(5) ВЪЗЛОЖИТЕЛЯТ** заплаща възнаграждението по банковата сметка на **ИЗПЪЛНИТЕЛЯ**:

BIC:…………………………

IBAN: ………………………

БАНКА:……………………………

**(6) ИЗПЪЛНИТЕЛЯТ** уведомява писмено **ВЪЗЛОЖИТЕЛЯ** за всички последващи промени в сметката си в срок до 5 (пет) дни, считано от датата на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**Чл. 5.** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи, които са приети.

**V. ДОСТАВКА И ПРИЕМАНЕ НА ИЗПЪЛНЕНИЕТО**

**Чл. 6. (1)** Всяка доставка се удостоверява с подписване на приемо-предавателен протокол, като в протокола се описва вида на стоката и нейното количество.

**(2)** След приключване на последната доставка се съставя и подписва окончателен протокол за приемане на всички доставки, в който се описват всички протоколи.

**(3)** Стоките следва да се доставят в транспортни опаковки на производителя.

**(4)** **ИЗПЪЛНИТЕЛЯТ** уведомява предварително **ВЪЗЛОЖИТЕЛЯ** 1 (един) работен ден за датата и часа, на които ще осъществи доставката, съобразена с работното време на възложителя от 9,00 ч. до 17,30 ч. **ИЗПЪЛНИТЕЛЯТ** уведомява предварително **ВЪЗЛОЖИТЕЛЯ** 1 (един) работен ден за датата и часа, на които ще осъществи сглобяването и монтажа, съобразена с работното време на **ВЪЗЛОЖИТЕЛЯ**  от 9,00 ч. до 17,30 ч.

**(5)** Всеки монтаж/сглобяване се удостоверява с подписване на протокол.

**VI. ГАРАНЦИОННИ СРОКОВЕ И ОБСЛУЖВАНЕ**

**Чл. 7. (1)** Гаранционният срок за всяка стока (артикул) е минимум **24 (двадесет и четири) месеца**, като за начало на гаранцията се приема датата на монтажа на артикула.

**(2) ИЗПЪЛНИТЕЛЯТ** трябва да осигури гаранционно обслужване на доставените стоки (артикули), което следва да покрива всичките им конструктивни и механични части.

**(3)** Гаранцията трябва да покрива ремонта на всички установени повреди на конструктивните и/или механичните части на стоките (артикулите), труда и всички вложени резервни части**.**

**(4)** При наличие на производствени дефекти на стоките (артикулите) **ИЗПЪЛНИТЕЛЯТ** следва да ги отстрани за своя сметка.

**(5) ИЗПЪЛНИТЕЛЯТ** осигурява една контактна точка за заявяване на проблеми, в която да са налични възможности за подаване на заявка за сервизна услуга.

**(6) ИЗПЪЛНИТЕЛЯТ** трябва да реагира на подадените сигнали не по-късно от 5 (пет) работни дни, считано от момента на подаване на сигнала и да отстранява възникналите проблеми в рамките на 30 (тридесет) календарни дни.

**(7)** В случай, че констатираните повреди/дефекти не подлежат на поправка, **ИЗПЪЛНИТЕЛЯТ** трябва да замени повредените стоки (артикули) с нови.

(8) В случай, че ремонтът не може да бъде осъществен на място, транспортът на артикулите до сервиза да е за сметка на **ИЗПЪЛНИТЕЛЯ**.

**VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8. (1)** **ВЪЗЛОЖИТЕЛЯТ** се задължава:

**1.** Да осигури достъп на персонала на **ИЗПЪЛНИТЕЛЯ** до мястото на изпълнение при спазване на изискванията, установени за работа и достъп до сградата и помещенията в ДКСИ;

**2.** Да оказва необходимото съдействие на **ИЗПЪЛНИТЕЛЯ** при изпълнението на поръчката;

**3.** Да плати на **ИЗПЪЛНИТЕЛЯ** уговорената цена в сроковете и при условията на настоящия договор;

**4.** Да окаже необходимото съдействие на **ИЗПЪЛНИТЕЛЯ** за изпълнение на възложената му работа, включително като предостави информация и достъп до данните, които **ИЗПЪЛНИТЕЛЯТ** е изискал във връзка с изпълнение на задълженията си по настоящия договор;

**5.** Да приеме доставените стоки, съответстващи на договорените.

**(2)** **ВЪЗЛОЖИТЕЛЯТ** има право:

**1.** Във всеки момент да проверява изпълнението на договора от страна на **ИЗПЪЛНИТЕЛЯ** и да осъществява контрол върху изпълнението на задълженията на му, като указанията на **ВЪЗЛОЖИТЕЛЯ** са задължителни за другата страна, освен ако те не възпрепятстват оперативната самостоятелност на **ИЗПЪЛНИТЕЛЯ** или не водят до отклонение от изискванията за изпълнение на договора;

**2.** Да откаже достъп на служители на **ИЗПЪЛНИТЕЛЯ**, които не отговарят на условията за достъп до помещенията в сградата на ДКСИ;

**3.** Да получава по всяко време информация за подготовката, хода и организацията по изпълнението на дейностите, предмет на договора;

**4.** Да прави предложения във връзка с организацията на работния график, в случаите, в които за извършването на работата по настоящия договор е необходимо участието на Възложителя или на негови служители;

**5.** Да откаже приемането на дейностите по договора, когато **ИЗПЪЛНИТЕЛЯТ** не спазва изискванията на договора и Техническото предложение, докато **ИЗПЪЛНИТЕЛЯТ** не изпълни изцяло своите задължения съгласно постигнатите договорености;

**6.** Да получи от **ИЗПЪЛНИТЕЛЯ** договора/и за подизпълнение с посоченият/-ите в офертата му подизпълнител/и.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9. ИЗПЪЛНИТЕЛЯТ** се задължава:

**1.** Да предостави на **ВЪЗЛОЖИТЕЛЯ** след сключване на настоящия договор Списък на служителите, които ще участват в изпълнението на договора и да уведомява своевременно **ВЪЗЛОЖИТЕЛЯ** за настъпили промени в Списъка, с цел осигуряване на достъп до мястото. **ВЪЗЛОЖИТЕЛЯТ** си запазва правото да откаже достъп на дадено лице на **ИЗПЪЛНИТЕЛЯ**, при наличие на основания за това.

**2.** Да спазва режима на достъп и правилата за вътрешния ред и безопасност на работа в помещенията на **ВЪЗЛОЖИТЕЛЯ;**

**3.** Да достави стоките в договорения срок със собствен транспорт и да ги предаде на представител на **ВЪЗЛОЖИТЕЛЯ** в договорената комплектация**.**

**4.** Да уведоми писмено **ВЪЗЛОЖИТЕЛЯ** за извършването на доставката и монтажа 1 (един) работен ден предварително;

**5.** Да предаде стоките на мястото на доставяне и да представи всички документи, удостоверяващи произход, качество, гаранционна карта, комплектация /потребителската документация/;

**6.** Да отстранява за своя сметка и в договорените срокове всички дефекти на стоките, констатирани и предявени по реда на настоящия договор;

**7.** Да уведомява своевременно **ВЪЗЛОЖИТЕЛЯ** за всички пречки, възникващи в хода на изпълнението на договора;

**8.** В случай, че **ИЗПЪЛНИТЕЛЯТ** ще използва подизпълнител/и в срок от 5 (пет) дни от датата на сключване на договора, следва да представи договор за подизпълнение с посочения/те в офертата подизпълнител/и. Заедно с договора **ИЗПЪЛНИТЕЛЯТ** представя доказателства, че са изпълнени условията по чл. 66, ал. 2 от ЗОП. Подизпълнителят/ите нямат право да превъзлагат една или повече от дейностите, които са включени в предмета на договора за подизпълнение.

**9.** В случаите по чл. 66, ал. 14 от ЗОП **ИЗПЪЛНИТЕЛЯТ** представя на **ВЪЗЛОЖИТЕЛЯ** допълнително споразумение за замяна на подизпълнител и доказателства, че са изпълнени условията по чл. 66, ал. 2 и 14 от ЗОП.

**10.** Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на настоящия договор. **ИЗПЪЛНИТЕЛЯТ** отговаря за качеството на извършените работи от своите подизпълнители (в случай, че ползва такива), като за свои.

**11.** В случай, че **ИЗПЪЛНИТЕЛЯТ** ще използва капацитета на трети лица, в срок от 5 (пет) дни от датата на сключване на договора, следва да представи доказателства на **ВЪЗЛОЖИТЕЛЯ** за поетите от третите лица задължения.

**12.** В срок от 3 (три) дни да уведоми **ВЪЗЛОЖИТЕЛЯ** за името, данните за контакт и представителите на подизпълнителите, респ. за третите лица, посочени в офертата на **ИЗПЪЛНИТЕЛЯ.**

**13.** Да уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на договора в срок до 3 (три) дни от настъпване на съответното обстоятелство.

**14.** Да не преотстъпва на други лица правата и задълженията си по настоящия договор без знанието на **ВЪЗЛОЖИТЕЛЯ.**

**Чл. 10**. **ИЗПЪЛНИТЕЛЯТ** има право:

**1.** Да иска и да получи от **ВЪЗЛОЖИТЕЛЯ** необходимото съдействие за изпълнение на предмета на договора.

**2.** Да иска от **ВЪЗЛОЖИТЕЛЯ** да приеме изпълнената работа.

**3.** Да получи от **ВЪЗЛОЖИТЕЛЯ** заплащане на дължимото възнаграждение за извършените доставки и монтаж на стоките в посочените срокове и при условията на настоящия договор.

**VII. КОНФИДЕНЦИАЛНОСТ**

**Чл. 11. ИЗПЪЛНИТЕЛЯТ** се задължава да не разкрива по никакъв начин пред трети лица информация, станала му известна при или по повод изпълнение на задълженията му по настоящия договор, включително да не предоставя документи относно изпълнението на поръчката.

**Чл. 12. ИЗПЪЛНИТЕЛЯТ** се задължава да не използва информация, станала му известна при изпълнение на задълженията му по настоящия договор за своя изгода или за изгода на трети лица.

**VIII. ОТГОВОРНОСТ И САНКЦИИ**

**Чл. 13.**При забава на **ИЗПЪЛНИТЕЛЯ** за изпълнение на предмета на договора, същият дължи неустойка в размер на 1 (един) % от стойността на забавената дейност за всеки просрочен ден, но не повече от 10 (десет) % от нея.

**Чл. 14.**При забава от страна на **ВЪЗЛОЖИТЕЛЯ** за заплащане на сумите за изпълнение на предмета на договора същият дължи неустойка в размер на 1 (един) % от стойността на забавената дейност за всеки просрочен ден, но не повече от 10 (десет) % от нея.

**Чл. 15. ВЪЗЛОЖИТЕЛЯТ** има право да прихване дължимите от **ИЗПЪЛНИТЕЛЯ** неустойки от гаранцията за изпълнение.

**Чл. 16.**Задържането на гаранцията за изпълнение и изплащането на неустойка не лишава изправната страна по договора от правото да търси обезщетение за вреди и пропуснати ползи над уговорените размери.

**Чл. 17.** **(1)** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**(2)**В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)**Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)**Докато трае непреодолимата сила, изпълнението на задълженията на свързаните с тях насрещни задължения се спира.

**Чл.18.** Лица за контакт и контрол по изпълнението на договора от страна на **ВЪЗЛОЖИТЕЛЯ:** Христо Вълков – тел. 0882660388 и Делчо Въртийски – тел. 0882660377.

**Чл.19.** Лице/а за контакт по изпълнението на договора от страна на **ИЗПЪЛНИТЕЛЯ:**…………………………………………………………

**Точка за контакт** по изпълнението на договора от страна на **ИЗПЪЛНИТЕЛЯ:** адрес………………………………………………………., email: …………, факс: ………… тел: ………………………….

**IX. ПРЕКРАТЯВАНЕ НА ДОГОВОРА**

**Чл. 20.** Настоящият договор се прекратява в следните случаи:

1. при изпълнение на всички дейности по договора;
2. по взаимно писмено съгласие между страните, изразено в писмена форма;
3. едностранно от **ВЪЗЛОЖИТЕЛЯ** с писмено уведомление до другата страна, когато **ИЗПЪЛНИТЕЛЯТ** бъде обявен в неплатежоспособност или бъде открита процедура за обявяването му в несъстоятелност или ликвидация;
4. едностранно от Възложителя с 10-дневно писмено предизвестие до другата страна, когато **ИЗПЪЛНИТЕЛЯТ** не изпълни задължение по този договор;
5. в случаите по чл. 118, ал. 1 от ЗОП.
6. **ВЪЗЛОЖИТЕЛЯТ** може да прекрати договора с писмено уведомление без предизвестие до другата страна, когато **ИЗПЪЛНИТЕЛЯТ** забави изпълнение на задължение по този договор с повече от 10 (десет) дни.

**Х. СЪОБЩЕНИЯ**

**Чл. 21. (1)** Всички съобщения във връзка с този договор са валидни, ако са направени в писмена форма и подписани от упълномощените представители на страните.

**(2)**Когато някоя от страните е променила адреса си, посочен по-горе, без да уведоми за новия си адрес другата страна, поканите и съобщенията се считат за връчени и когато са изпратени на стария адрес.

**(3)** За дата на съобщението се смята:

**1.**датата на предаване – при ръчно предаване;

**2.**датата, отбелязана на обратната разписка – при изпращане по пощата;

**3.**датата на приемане – при изпращане по факс;

**4.** датата на потвърждаване – при изпращане по електронна поща.

**ХI. ДРУГИ УСЛОВИЯ**

**Чл. 22.**Всички спорове, възникнали между страните по изпълнението на този договор, се разискват и решават по споразумение, а при непостигане на съгласие споровете се решават по съдебен ред.

**Чл. 23.** За неуредените в този договор въпроси се прилагат разпоредбите на действащото законодателство в Република България.

Договорът се състави и подписа в два еднообразни екземпляра – по един за всяка от страните.

**Приложения:**

1. Техническа спецификация на **ВЪЗЛОЖИТЕЛЯ**

2. Копие на Техническо предложение на **ИЗПЪЛНИТЕЛЯ**

3. Копие на Ценово предложение на **ИЗПЪЛНИТЕЛЯ**

**ВЪЗЛОЖИТЕЛ: ИЗПЪЛНИТЕЛ:**

**ГЛАВЕН СЕКРЕТАР НА ДКСИ**

**.……………………………….. …………………………..**

**ЮЛИЯ ХУБЕНОВА**

**ГЛАВЕН СЧЕТОВОДИТЕЛ**

**НА ДКСИ:**

**…………………………**